О П Р Е Д Е Л Е Н И Е 529

07.11.2023 г.

В     И М Е Т О     Н А      Н А Р О Д А

Кюстендилският административен  съд, в закрито заседание на седми ноември  две хиляди и двадесет и трета година, в състав:

                                                                  АДМИНИСТРАТИВЕН СЪДИЯ: ИВАН ДЕМИРЕВСКИ

като разгледа докладваното от съдия Демиревски адм. дело № 361 по описа на КнАдмС за 2023 г. и за да се произнесе, взе предвид следното:

Производството е образувано по жалба от А.Р.Д., с постоянен адрес:\*\*\* – кандидат за общински съветник в ОС – Кюстендил от листата на Местна коалиция „ГЕРБ“, чрез адв. М.К.,\*\*\*, против Решение № 244-МИ от 31.10.2023 г. на Общинска избирателна комисия – Кюстендил, в което са обявени имената на избраните за общински съветници, като счита, че същото е неправилно и незаконосъобразно. Излага подробни мотиви и съображения за това.

            Съдът служебно констатира, че по идентична с настоящата жалба е образувано и към настоящия момент е висящо адм. дело № 356/2023 г. по описа на КнАдмС, по което предмет на оспорване е цитираното по-горе решение, а страната ответник в производството е същата като тази по настоящото дело. Съдът счита, че поради идентичността на спора по двете дела, са налице условия за съединяването им. Релевантните факти, които подлежат на установяване и проверка са едни и същи, което обосновава необходимостта от съединяване на двете производства, които имат връзка помежду си. Настоящето дело следва да се съедини с адм. дело № 356/2023 г. по описа на КнАдмС, като производството продължи със сигнатурата на последното, като образувано по – рано.

Воден от горното и на основание чл.144 от АПК, във връзка с  чл. 213  от ГПК, Кюстендилският административен съд

О  П  Р  Е  Д  Е  Л  И  :

            СЪЕДИНЯВА за общо разглеждане и решаване адм. дело № 361/2023 г. към адм. дело № 356/2023 г. по описа на КнАдмС за 2023 г., като производството продължи под № 356/2023 г. по описа на КнАдмС.

ДЕЛОТО да се докладва на съдията – докладчик по адм. дело № 356/2023 г.

           ПРЕКРАТЯВА производството по адм. дело № 361/2023 г. по описа на КнАдмС.     Определението да се съобщи на страните чрез изпращане на преписи от същото.

            Определението  не подлежи на обжалване.

АДМИНИСТРАТИВЕН СЪДИЯ: